# Baumgart Bálint

### A Wikipédiából, a szabad lexikonból.

Ezt a lapot át kellene olvasni, ellenőrizni a szavak helyesírását és a szöveg nyelvhelyességét.

Baumgart Bálint (Memel, 1610. május 5. - Kolozsvár, 1672. január 12.) unitárius lelkész

## [szerkesztés] Élete

Atyja Baumgart György a város főbirája volt. 17 éves korában Königsbergbe ment iskolába, ahol 3 év mulva az akadémiára került és 1634-ben a szépművészetek és bölcselet mestere lett és ugyanott bölcseleti előadásokat tartott. Amint költsége engedte, Belgiumba ment s a leydeni egyetemen 39 éves korában végezte tanulmányait. Ezután Regensburgba ment, hol – jóllehet 1640-ben egy nyilvánosan tartott beszédében az általa védett Socinus tantételeit visszavonta, – mégis a teológiai tanulmányokba mélyen belemerülvén, szabad gondolkozási iránya lelkiismeretét meghasonlásba hozta Luther tanaival. Ezért hazájából el kellett távoznia. Lengyelországba költözött s a lunklavicei iskola igazgatója lett; ott hét évig tanította a lengyel ifjuságot az unitárius hitelvekre. 1648. május 23.-án a kolozsvári unitárius nagyobb iskola igazgatójává hivatott meg és mint ilyen 1655-ig működött; ekkor a kolozsvári egyház szász nemzetiségű hivei előbb német prédikátoruknak, 1661-ben pedig első papnak választották meg, s e pályán haláláig működött. Latin emlékbeszédet tartott fölötte tanítványa, szentiváni Márkus Dániel, később unitárius püspök.

## [szerkesztés] Munkái

1. Oratio revocatoria, habita Regiomonte 1640. 26. aug.

2. Oratio, habita in funere... d. Antonii Czanadi, civis et mercatoris praecipui a V(alentino) B(aumgartho) 1651. 26. április.

3. Convionis occasione loci Genes I. 26. habitae confutatio 1667.

4. Oratio funebris in honorem Francisci Jarmi, vice-capitanei Varadiensis, habita 21. martii 1651. (A két utóbbi munkáról nem bizonyos, valjon megjelentek-e nyomtatásban.)

5. Diaphonia, seu diversitas confessionum reformatorum et unitariorum articulis sibi invicem oppositis XXVIII. punctis ad aperiendum hominibus oculos, breviter expressa. 1667. (Ezt magyarra fordította Pauli István, kolozsvári nagyobb iskolai tanár.)

6. Examen disputationis theologicae de uno Deo in essentia Jehovah et trino in personis Elohim, Cibinii, 1667.

Kézirati munkáit a Keresztény Magvető (1888.) felsorolja.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/a/u/Baumgart_B%C3%A1lint_7ccf.html"

Kategóriák: Korrektúrázandó lapok | Unitárius egyházi személyek | Német költők, írók

##### Views

- Szócikk
- Vitalap
- Aktuális változat

##### Keresés